94. schôdza NR SR - 8.deň - A. dopoludnia
Dátum: 2023-06-23
Poslanec: Šefčík, Marek (OĽANO)
Druh vystúpenia: Vystúpenie v rozprave

2. Ďakujem pekne za slovo, pán predsedajúci... (Prerušenie vystúpenia predsedajúcim.) Pčolinský Peter, podpredseda NR SR 3. Ešte sa spýtam, ty si písomne prihlásený. Koľko...? Šefčík, Marek, poslanec NR SR 4. Na dvadsať minút a ostalo mi desať. Pčolinský Peter, podpredseda NR SR 5. A ostalo desať. Dobre. To som chcel. Dobre. Šefčík, Marek, poslanec NR SR 6. Dobre. Tak ďakujem pekne za slovo, pán predsedajúci. Ja som včera hovoril nejaké veci. (Reakcia z pléna.) Nebudem ich opakovať všetky, ale jednu vec predsa zdôrazním, ktorú som zopakoval včera vo svojom vystúpení viackrát, a to, že Penta svojimi médiami futruje schránky ľuďom zadarmo a tam sú obrovské piár články ľudí okolo Pellegriniho aj samotného Pellegriniho, ale tiež aj SaS-ky. A pýtam sa, toto je reklama zadarmo, pričom OĽANO sme dostali informáciu, že my v penťáckych médiách nedostaneme priestor, ani keby sme si ho zaplatili pred voľbami, na žiadnu kampaň. Takže pýtam sa teraz, keď im robia takto zadarmo kampaň, viete, že nič nikdy nie je zadarmo. Čo za to Penta bude chcieť po voľbách, keď teraz ľuďom dávajú takéto veci do schránok a Pellegrini má vlastne spolu s pani Cigánikovou a SaS-kou a HLAS-om úplne zadarmo kampaň. Zadarmo? Asi nie zadarmo. Ochutnávku toho, za čo, máme tu už pri tomto zákone. No ešte zdôrazním, že piár článok, ktorý vyšiel pani Cigánikovej, poslankyni Cigánikovej, vyšiel presne 14. 4. 2023, keď ona zaniesla tento zákon o zisku poisťovní do podateľne v Národnej rade. Náhoda? Ja si myslím, že nie. No a teraz prejdem k druhej časti svojho vystúpenia. Je dôležité povedať, že my ako OĽANO nestrašíme tým, že je tu predložený nejaký zákon. My hovoríme, že hrozba je omnoho väčšia, pretože ten zákon prešiel prvým čítaním. Stačí druhé čítanie, aby to prešlo podobne, a je to schválené. Ja chcem z tohto miesta vyzvať, budem aj menovať niektorých poslancov, aby za tento zákon nehlasovali. Ja som prosil aj v prvej časti vystúpenia pani predkladateľku a zopakujem to, že kvôli Slovensku, kvôli zdravotníctvu, kvôli tým pacientom treba ten zákon stiahnuť. Verím, že tak spraví. Pán spravodajca Marek Krajčí dal návrh na stiahnutie zákona na dopracovanie. O tom budeme hlasovať. Takisto treba pozorne vnímať, kto ako v tomto pléne zahlasuje. Ale máme tu aj mimoparlamentné strany, ktoré podporujú alebo vedia si predstaviť spoluprácu s HLAS-om a s Pellegrinim. Hovorím napríklad o KDH. Vyzývam ich z tohto miesta, aby sa od tohto zla dištancovali. Áno, oni mali ministra zdravotníctva, ktorý dostal prezývku Pentliarik. Ja si myslím, že tú dobu už má KDH za sebou, že sa nechce znova namočiť do toho, takže ich vyzývam, aby s kolaboráciou s Pellegrinim prestali. Včera som sa zúčastnil diskusného večera u Mareka Vagoviča. Bol tam zo SaS-ky Peter Osuský. A ja si tohto pána veľmi vážim, ale až mráz mi behal po chrbte, ako on to prirovnal k tomu, že keď chcel Churchill poraziť Hitlera, musel sa spojiť so Stalinom, so zlom. Tak myslím si, že toto prirovnanie minimálne na jednu nohu kríva a tu by sme sa fakt nemali spájať s tým, ktorý, ktorý so SMER-om kola... nie kolaboroval, ale so SMER-om bol jedno a vytvorili tu systém korupčný systém našich ľudí. Teraz sa premaľovali na ružovo a už vraj sú nejaký HLAS. Nie, ste bývalý smerák, to je niečo také, taký vtip je, že bývalý komunista, to je niečo také jak bývalý černoch, že to neexistuje. Bývalý smerák, to je podobne. To neexistuje, bývalý smerák. Dobre. Takže 77 hlasov v tomto pléne hlasovalo za. Jedine OĽANO hlasovalo proti tomuto zákonu v prvom čítaní. A keď dovolíte, tak ja budem vyzývať aj tých poslancov, niektorých menovite. Zo SMER-u sa zdržal pán MUDr. Baláž, ale ostatní boli za tento zákon, za navýšenie zisku poisťovní, za Pentu: Faič, Hambálek, Kondrót, Podmanický, Susko, Vaľová, Baška, Fico, Jarjabek, Kubánek, Richter, Šuca, Vážny, Blaha, Galis, Kamenický, Muňko, Saloň, Takáč, Záhorčák, Blanár, Kéry, Nemky, Stredák, Valocký. Títo hlasovali za. Pán Habánik tu nebol. Klub SaS. Jediný Peter Osuský tu nebol prítomný a ostatní hlasovali za tento penťácky zákon: Baránik, Dostál, Hattas, Lehotský, Benčík, Galek, Kolíková, Luciak, Sulík, Bittó Cigániková, Gröhling, Krúpa, Marcinková, Viskupič, Cmorej, Halgašová, Ledecký, Oravec, Zemanová. SME RODINA, verím, že práve oni sa spamätajú a nepomôžu presadiť tento zákon. Goga, Kašper, Krištúfková takisto hlasovali za. Hajšelová, Kollár, Lukáč, Holý, Krajčír, Pčolinská, Karahuta, Krajniak, Pčolinský... (Prerušenie vystúpenia predsedajúcim.) Pčolinský Peter, podpredseda NR SR 7. Tu. Šefčík, Marek, poslanec NR SR 8. ... Péter, Svrček, Šebová, Šimko. Všetci podporili v prvom čítaní tento zákon. No a teraz poďme na Pellegriniho HLAS a ďalší, ktorí sú nezaradení, resp. už sú v SNS: Ferenčák, Klus, Kuffa, Raši, Taraba, Blcháč, Kmec, Kuffa, Tomáš, Krošlák - ako inak, Lašáková, Pellegrini, Šutaj Eštok, Žiga, Linhart, Puci, Saková, Tabák. Títo všetci, ktorých som teraz vymenoval, hlasovali v prvom čítaní za prijatie tohto zákona. Ja ich z tohto miesta vyzývam, aby v druhom čítaní tento zákon, ak ho, ak sa nespamätá predkladateľka a nestiahne ho, aby tento zákon v druhom čítaní nepodporili. A znova, opätovne vyzývam všetkých, podobne aj pána Osuského, SaS-ku celú, KDH, aby nespolupracovali s HLAS-om, aby nelegitimizovali toto zlo, ktoré je rovnaké ako Fico a spol. Ďakujem pekne.